Document ID: 31979R0600

Komisijos reglamentas (EEB) Nr. 600/79
1979 m. kovo 29 d.
iš dalies keičiantis Reglamentą (EEB) Nr. 2237/77 dėl naujos ūkių ataskaitos formos Italijoje ir Liuksemburge įvedimo datos
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais Reglamentu (EEB) Nr. 2910/73 [2], ypač į jo 7 straipsnį,
kadangi Komisijos reglamente (EEB) Nr. 2237/77 [3] nustatyti punktai, kuriuos reikia įtraukti į ūkių pajamų ataskaitą, naudojamą nustatant žemės ūkio valdų pajamas;
kadangi jau pradžioje numatytus sunkumus, susijusius su naujos ūkių ataskaitos formos taikymu Liuksemburge nuo 1978 m., pavyko įveikti; kadangi ta valstybė gali naujoje ūkių pajamų ataskaitoje pateikti 1978 apskaitos metų apskaitos duomenis;
kadangi techniniai sunkumai, su kuriais susidūrė Italija, kurdama naujų ūkių pajamų ataskaitų taikymo priemones, neleidžia naujos ūkių pajamų ataskaitos racionaliai naudoti renkant 1979 apskaitos metų apskaitos duomenis; kadangi dėl to 1979 apskaitos metais būtų tikslinga palikti galioti ankstesniais apskaitos metais naudotą ūkių pajamų ataskaitą;
kadangi Italija ėmėsi visų būtinų priemonių, užtikrinančių patenkinamą naujų ūkių pajamų ataskaitų taikymą renkant 1980 apskaitos metų apskaitos duomenis;
kadangi būtina pataisyti klaidą 145 punkto formuluotės vokiškame tekste dėl kitų pašarinių augalų ir 157 punkte visomis kalbomis dėl medelynų;
kadangi šiame reglamente numatytos priemonės atitinka Ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
Vienintelis straipsnis
Reglamentas (EEB) Nr. 2237/77 iš dalies keičiamas taip:
1) 2 straipsnio antra pastraipa pakeičiama taip:
"Tačiau Prancūzijoje ir Airijoje šios nuostatos pirmą kartą taikomos 1979 apskaitos metų apskaitos duomenims, o Italijoje - 1980 apskaitos metų apskaitos duomenims. 1979 ir 1980 apskaitos metai prasideda atitinkamai nuo 1979 m. sausio 1 d. iki liepos 1 d. ir 1980 m. nuo sausio 1 d. iki liepos 1 d."
2) II priedo 145 punkto vokiškas tekstas yra toks:
"Sonstige Futterpflanzen: der gesamte Futteranbau, der in der Fruchtfolge steht und weniger als 5 Jahre lang die gleiche Fläche beansprucht (einjährigen und mehrjährigen Futteranbau ohne Ackerwiesen)."
3) II priedo 157 punkto tekstas pakeičiamas taip:
"Daigynai, įskaitant vynmedžių daigynus, neįskaitant ūkio reikmėms skirtų miškų daigynų."
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. kovo 29 d.

Labels: 6